Diari Oficial de la Generalitat Valenciana


Sumari del DOGV 3165, del 20-01-1998 (1998/406)

ACORD de 2 de desembre de 1997, del Govern Valencià, pel qual s'autoritza determinada transferència de crèdits, en el programa 421.30 «Ordenació i innovació educativa i formació del professorat», del capítol IV «Transferències corrents», al capítol VII «Transferències de capital», per import de 570.371.629 pessetes, així com també un ajustament en l'annex de transferències corrents, per import de 48.367.785 pessetes per a l'habilitació de dues línies nominatives que donen cobertura a l'addenda que s'ha previst subscriure amb Ford España, SA, en desenvolupament del protocol d'intencions subscrit el 8 de juny de 1994.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3165

Data del DOGV
:   20-01-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/406


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 2 de desembre de 1997, del Govern Valencià, pel qual s'autoritza determinada transferència de crèdits, en el programa 421.30 «Ordenació i innovació educativa i formació del professorat», del capítol IV «Transferències corrents», al capítol VII «Transferències de capital», per import de 798.316.310 pessetes, així com també un ajustament en l'annex de transferències corrents, per import de 75.963.080 pessetes per a l'habilitació de dues línies nominatives que donen cobertura a l'addenda que s'ha previst subscriure amb Ford España, SA, en desenvolupament del protocol d'intencions subscrit el 8 de juny de 1994. [1998/X406]
  
El Govern Valencià, en la reunió del dia 2 de desembre de 1997, adoptà l'acord següent:
  
La Generalitat Valenciana subscrigué el 8 de juny de 1994 un protocol d'intencions amb Ford España SA per a la concessió d'ajudes en matèria d'innovació tecnològica, estalvi energètic, cogeneració i formació professional contínua i reglada, en relació amb la instal·lació, a la factoria d'Almussafes d'una nova planta per a la producció del motor ZETEC-SE (SIGMA), en el qual es quantificava l'aportació de la Generalitat, en un període de cinc anys, per a formació professional reglada en 3.734.265.629 pessetes, en la clàusula quarta establia que aquest es desenvoluparia una vegada obtinguda l'autorització de la Comissió de les Comunitats Europees, en els supòsits en què aquesta és preceptiva, per anualitats a través de convenis individualitzats.
  
L'autorització de les ajudes es produí per la Decisió de la Comissió Europea de 1996, la qual, d'altra banda, condicionava la concessió de les ajudes a la realització de determinades modificacions al projecte inicial, per la qual cosa ha calgut adequar el protocol inicial a la referida decisió. No obstant això, l'empresa Ford España, SA, ha continuat realitzant les actuacions objecte del protocol, entre elles les accions concretes en l'àmbit de la formació professional reglada, corresponent als exercicis anteriors a 1997, al mateix temps que preveu realitzar actuacions en la dita matèria en aquest exercici.
  
Per a l'execució de les actuacions previstes en el referit protocol, en l'exercici 1994 s'habilitaren dues línies de subvenció, en el programa 421.30 «Ordenació i innovació educativa i formació del professorat», però per a les relatives als exercicis 1995 i 1996 no existí consignació pressupostària; pel que fa al present exercici s'inclou, en l'annex de transferències corrents del mencionat programa una línia genèrica dotada actualment amb 217.080.200 pessetes, i destinada a ajudes per a formació professional.
  
Atès això i la modificació al protocol acordada al gener d'aquest exercici que amplia la seua vigència fins l'any 2003, i a l'efecte de reajustar les anualitats per al finançament tant de la despesa corrent com de la de capital, la Conselleria de Cultura, Educació i Ciència ha previst:
  
a) Reconèixer els deutes contrets amb l'empresa Ford España, SA, derivats de la realització de les activitats emparades pel protocol d'intencions corresponents a les anualitats 1995 i 1996.
  
b) Subscriure una addenda al conveni de col·laboració firmat el 20 de desembre de 1994, per a això es requereix habilitar línies nominatives que donen cobertura als compromisos derivats d'aquesta, destinant a l'efecte l'import consignat en la línia 2146 «Ajudes per a formació professional».
  
En conseqüència, i en virtut del que disposen els articles 18 i 19 de la Llei 4/1996, de 30 de desembre, de Pressupostos de la Generalitat Valenciana per a 1997, a proposta del conseller d'Economia, Hisenda i Administració Pública, el Govern Valencià,
  
ACORDA
  
1r. Autoritzar una minoració de crèdit en l'aplicació 97.25.313.41.1 per import de 421.074.860 pessetes.
  
2n. Autoritzar un augment de crèdit en l'aplicació 62.89.293.52.3 per import de 404.618.060 pessetes.
  
3r. Autoritzar les següents modificacions en els annexos de transferències corrents i de capital del programa 421.30 «Ordenació i innovació educativa i formació del professorat», que impliquen:
  
a) La supressió, en l'annex de transferències corrents, de la línia genèrica 2146 «Ajudes formació professional», actualment dotada amb 177.841.361 pessetes.
  
b) La inclusió de dues línies nominatives que donen cobertura als compromisos derivats de la subscripció de l'addenda al conveni de col·laboració entre la Conselleria de Cultura, Educació i Ciència i Ford España, SA, amb les següents dades descriptives:
  
Annex de transferències corrents
  
Codi 1464.
  
Denominació: Conveni Ford España activitats de formació.
  
Import: 98.410.919 pessetes.
  
Beneficiaris: Ford España, SA.
  
Normativa reguladora: Conveni.
  
Descripció i finalitats: Formació professional i del professorat, amb recursos de l'empresa i de l'administració educativa, dirigits a alumnes i professors del sistema reglat, a postgraduats i a treballadors de l'empresa.
  
Tipus: nominativa.
  
Fons propis: 70.881.903 pessetes.
  
Annex de transferències de capital
  
Codi 1465.
  
Denominació: Conveni Ford España inversions en formació.
  
Import: 218.471.737 pessetes.
  
Beneficiaris: Ford España, SA.
  
Normativa reguladora: Conveni.
  
Descripció i finalitats: Formació professional i del professorat, amb recursos de l'empresa i de l'administració educativa, dirigits a alumnes i professors del sistema reglat, a postgraduats i a treballadors de l'empresa.
  
Tipus: nominativa.
  
Fons propis: 745.348.053 pessetes.
  
5é. Atès que les línies que s'inclouen en el punt anterior, inclouen en la seua dotació els imports corresponents a actuacions realitzades durant els exercicis 1995 i 1996, l'eficàcia d'aquest acord, en la part relativa a aquestes anualitats, queda condicionada al fet que s'adopten els actes administratius encaminats a l'aprovació de l'expedient de validació d'allò que s'ha actuat, que donen lloc al naixement d'una obligació per al present exercici.
  
València, 2 de desembre de 1997
  
El conseller secretari del Govern Valencià,
  
JOSÉ JOAQUÍN RIPOLL SERRANO